Lausunto nro 7/2003 ehdotuksesta neuvoston asetukseksi Euroopan yhteisöjen omien varojen järjestelmästä tehdyn päätöksen 2000/597/EY, Euratom soveltamisesta annetun asetuksen (EY, Euratom) N:o 1150/2000 muuttamisesta



Virallinen lehti nro C 318 , 30/12/2003 s. 0001 - 0004



Lausunto nro 7/2003 ehdotuksesta neuvoston asetukseksi Euroopan yhteisöjen omien varojen järjestelmästä tehdyn päätöksen 2000/597/EY, Euratom soveltamisesta annetun asetuksen (EY, Euratom) N:o 1150/2000 muuttamisesta (annettu EY:n perustamissopimuksen 248 artiklan 4 kohdan toisen alakohdan nojalla) (2003/C 318/01) EUROOPAN YHTEISÖJEN TILINTARKASTUSTUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 248 artiklan 4 kohdan toisen alakohdan ja 279 artiklan 2 kohdan, ottaa huomioon Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom(1), ottaa huomioon yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000(2), ottaa huomioon 1 päivänä heinäkuuta 2003 esitetyn komission ehdotuksen(3), ottaa huomioon 16 päivänä heinäkuuta 2003 tehdyn neuvoston päätöksen, jonka perusteella tilintarkastustuomioistuimelta pyydetään EY:n perustamissopimuksen 279 artiklan 2 kohdan mukaisesti lausunto kyseisestä, tilintarkastustuomioistuimelle 17 päivänä heinäkuuta 2003 toimitetusta ehdotuksesta, ON ANTANUT SEURAAVAN LAUSUNNON: JOHDANTO 1. Komission ehdotus, joka sisällöltään vastaa osittain aiemmin tehtyjä ehdotuksia, koskee seuraavia keskeisiä tekijöitä: - tehdään B-kirjanpitoa koskeviin menettelyihin mukautus, jonka mukaan jäsenvaltioiden on poistettava erillisestä kirjanpidosta perinteisiä omia varoja koskevat määrät, jotka ovat perimättä vielä tietyn määräajan kuluttua (viiden vuoden kuluttua) siitä päivämäärästä, jolloin maksupyyntö on tullut lopullisesti täytäntöönpanokelpoiseksi, ja tehostetaan raportointia koskevia vaatimuksia, - tehdään muutoksia omista varoista 29 päivänä syyskuuta 2000 tehdyn neuvoston päätöksen mukaisesti erityisesti sen määrän osalta (25 prosenttia 10 prosentin sijaan), jonka jäsenvaltiot voivat pidättää itselleen perinteisten omien varojen keräämisestä aiheutuneina kustannuksina, - määritellään viivästyskorkojen laskentamenetelmät yksinkertaisemmin omien varojen käyttöön asettamisen osalta. YLEISTÄ 2. Tilintarkastustuomioistuin suhtautuu yleisesti ottaen myönteisesti komission esittämiin tarkistuksiin, joista useat vastaavat tilintarkastustuomioistuimen vuosikertomuksissaan(4) ilmaisemiin huolenaiheisiin. 3. Tilintarkastustuomioistuin uskoo, että tätä tilaisuutta olisi käytettävä hyväksi ja tehostettava säännöstöä BKTL:oon liittyvien tarkastusten laajuuden osalta (asetuksen (EY, Euratom) N:o 1150/2000 19 artikla) sekä hyödynnettävä niitä tietoja, joita jäsenvaltioiden on annettava suorittamastaan vuotuiseen alv:n määräytymisperusteeseen ja BKTL:oon liittyvästä valvontatoiminnasta. ERITYISET HUOMAUTUKSET 4. Komission ehdotuksen ranskan- ja englanninkieliset toisinnot eroavat toisistaan, minkä vuoksi tilintarkastustuomioistuin ehdottaa, että niitä muutetaan, jotta kummankin toisinnon 11 artiklan 3 kohdassa tarkoitetaan jäsenvaltioiden keskuspankkeja, ja varmistetaan, että sovellettaessa viiden vuoden määräaikaa perintäkelvottomiksi katsotut maksut kuuluvat ehdotetussa uudessa 17 artiklan 3 ja 4 kohdassa tarkoitettuun ilmoitusmenettelyyn. 5. Asetuksessa (EY, Euratom) N:o 1150/2000 ja tarkistusehdotuksessa viitataan koko ajan GNP-käsitteeseen (Gross National Product; suomenkielisessä käsitteistössä BKTL). Tilintarkastustuomioistuin huomauttaa, että omista varoista 29 päivänä syyskuuta 2000 tehdyn neuvoston päätöksen 2 artiklan 7 kohdassa täsmennetään, että GNP-käsitteellä tarkoitetaan GNI-käsitettä (Gross National Income; suomenkielisessä käsitteistössä BKTL), ja toistaa uudelleen antamassaan lausunnossa nro 8/1999(5) ilmaisemansa kannan, jonka mukaan viittauksia olisi suotavaa mukauttaa siten, että niissä viitataan GNI-käsitteeseen. 6. Tilintarkastustuomioistuin esittää jäljempänä olevassa taulukossa asetukseen ehdotetut tarkistukset, joista sillä on huomautettavaa. Tilintarkastustuomioistuin on hyväksynyt tämän lausunnon Luxemburgissa 15. ja 16. lokakuuta 2003 pitämässään kokouksessa. Tilintarkastustuomioistuimen puolesta Juan Manuel Fabra Vallés presidentti (1) EYVL L 253, 7.10.2000, s. 42. (2) EYVL L 130, 31.5.2000, s. 1. (3) Ehdotus neuvoston asetukseksi Euroopan yhteisöjen omien varojen järjestelmästä tehdyn päätöksen 2000/597/EY, Euratom soveltamisesta annetun asetuksen (EY, Euratom) N:o 1150/2000 muuttamisesta (KOM(2003) 366 lopullinen; 2003/0131 (CNS)). (4) Erityisesti vuosikertomus varainhoitovuodelta 2001, kohta 1.26, ja vuosikertomus varainhoitovuodelta 1999, kohta 1.16. (5) Lausunto nro 8/1999 Euroopan unionin omien varojen järjestelmää koskevasta neuvoston päätösehdotuksesta (EYVL C 310, 28.10.1999), kohdat 9 ja 10. LIITE >TAULUKON PAIKKA>